CELEX: 52020DP0311
Language: sl
Date: 2020-11-24 00:00:00
Title: Sklep Evropskega parlamenta z dne 24. novembra 2020 o priporočilu Sveta o imenovanju člana izvršilnega odbora Evropske centralne banke (N9-0055/2020 – C9-0331/2020 – 2020/0805(NLE))

20.10.2021   
            
            
               SL
            
            
               Uradni list Evropske unije
            
            
               C 425/164
            
         
      P9_TA(2020)0311
      Imenovanje Franka Eldersona za člana izvršilnega odbora Evropske centralne banke
      Sklep Evropskega parlamenta z dne 24. novembra 2020 o priporočilu Sveta o imenovanju člana izvršilnega odbora Evropske centralne banke (N9-0055/2020 – C9-0331/2020 – 2020/0805(NLE))
      (Posvetovanje)
      (2021/C 425/22)
      
         Evropski parlament,
      
      
                  —
               
               
                  ob upoštevanju priporočila Sveta z dne 9. oktobra 2020 (N9-0055/2020) (1),
               
            
                  —
               
               
                  ob upoštevanju drugega pododstavka člena 283(2) Pogodbe o delovanju Evropske unije, v skladu s katerim se je posvetoval z Evropskim svetom (C9-0331/2020),
               
            
                  —
               
               
                  ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU (2),
               
            
                  —
               
               
                  ob upoštevanju svojega sklepa z dne 17. septembra 2019 o priporočilu Sveta o imenovanju predsednice Evropske centralne banke (3),
               
            
                  —
               
               
                  ob upoštevanju svojih sklepov z dne 17. decembra 2019 o priporočilih Sveta o imenovanju člana in članice izvršilnega odbora Evropske centralne banke (4),
               
            
                  —
               
               
                  ob upoštevanju člena 130 Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A9-0218/2020),
               
            
                  A.
               
               
                  ker se je Evropski svet s pismom z dne 14. oktobra 2020 posvetoval z Evropskim parlamentom o imenovanju Franka Eldersona za člana izvršilnega odbora Evropske centralne banke za mandat osmih let z začetkom 15. decembra 2020;
               
            
                  B.
               
               
                  ker je Odbor za ekonomske in monetarne zadeve ocenil kandidatova priporočila, zlasti glede na zahteve iz člena 283(2) Pogodbe o delovanju Evropske unije ter potrebo po polni neodvisnosti Evropske centralne banke v skladu s členom 130; ker je med ocenjevanjem odbor prejel življenjepis kandidata ter njegove odgovore na pisni vprašalnik, ki mu je bil poslan;
               
            
                  C.
               
               
                  ker je imel nato kandidat 9. novembra 2020 predstavitev v odboru, ki jo je začel z uvodno izjavo, nadaljeval pa z odgovori na vprašanja članov odbora;
               
            
                  D.
               
               
                  ker Svet Evropske centralne banke sestavljajo člani izvršilnega odbora Evropske centralne banke in devetnajst guvernerjev nacionalnih centralnih bank držav članic, katerih valuta je euro; ker so bili doslej vsi guvernerji moški;
               
            
                  E.
               
               
                  ker je Parlament že večkrat izrazil nenaklonjenost postopku imenovanja članov izvršilnega odbora Evropske centralne banke in pozval k izboljšanju teh postopkov; ker je Parlament zahteval, da se mu pravočasno pošlje ožji seznam, uravnotežen glede na spol, z vsaj dvema imenoma;
               
            
                  F.
               
               
                  ker je Parlament 17. septembra 2019 dal pozitivno mnenje o priporočilu Sveta o imenovanju Christine Lagarde za prvo predsednico Evropske centralne banke;
               
            
                  G.
               
               
                  ker je Parlament 17. decembra 2019 dal pozitivno mnenje o priporočilih Sveta o imenovanju Fabia Panette in Isabel Schnabel za člana izvršilnega odbora Evropske centralne banke;
               
            
                  H.
               
               
                  ker so ženske v Svetu Evropske centralne banke še vedno premalo zastopane; ker Parlament obžaluje, da države članice te zahteve niso vzele resno, in ker poziva nacionalne institucije in institucije EU, naj si pri naslednjih imenovanjih prizadevajo za doseganje uravnotežene zastopanosti spolov;
               
            
               
                  I.
               
               
                  ker bi morale vse institucije in organi na ravni EU in nacionalni ravni izvajati konkretne ukrepe za zagotavljanje uravnotežene zastopanosti spolov;
               
            
               
                  1.
               
               
                  odobri priporočilo Sveta za imenovanje Franka Eldersona za člana izvršilnega odbora Evropske centralne banke;
               
            
               
                  2.
               
               
                  naroči svojemu predsedniku, naj ta sklep posreduje Evropskemu svetu, Svetu in vladam držav članic.
               
            
         (1)  UL C 338, 12.10.2020, str. 2.
      
         (2)  Sprejeta besedila, P8_TA(2019)0211.
      
         (3)  Sprejeta besedila, P9_TA(2019)0008.
      
         (4)  Sprejeta besedila, P9_TA(2019)0093 in sprejeta besedila, P9_TA(2019)0094.